
3 februarie 2005
AVIZ

asupra proiectului de Lege privind instituirea indemnizaţiei pentru activitatea de liber – profesionist a artiştilor interpreţi sau executanţi din România
În conformitate cu prevederile art.89 din Regulamentul Camerei Deputaţilor, cu modificările şi completările intervenite prin Hotărârea Camerei Deputaţilor nr.23/2003, Comisia pentru muncă şi protecţie socială a fost sesizată, spre dezbatere şi avizare cu proiectul de Lege privind instituirea indemnizaţiei pentru activitatea de liber – profesionist a artiştilor interpreţi sau executanţi din România, trimis comisiei cu adresa nr. P.L.-X 736 din 28 decembrie 2004.
Potrivit prevederilor art.60 din Regulamentul Camerei Deputaţilor, membrii Comisiei pentru muncă şi protecţie socială au examinat proiectul de lege mai sus menţionat în şedinţa din 2 februarie 2005.
În urma dezbaterilor, membrii comisiei au hotărât, cu unanimitate, avizarea favorabilă a proiectului de lege în forma prezentată.

